Гео Милев
Посвещение

chitanka.info

На Таня К.

Защо е тъй печална моята песен?

Защо са тъжни моите слова?

Три нощи в мисли бях над туй унесен,

три нощи над това все бих глава.

Но всяко утро таз енигма мътна

неразгадана срещаше денът…

и нивга не можаха — нито смътна —

отгатка мойте мисли да дадат.

Защо е тъй печална мойта песен?

И днес е тоз въпрос неразрешен,

и днес ответът негов е нелесен,

и днес кат някой сфинкс стой пред мен…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.